【世界觀】熱火環靠艾兆禮
2024年04月12日 20:00
東網電視
更多新聞短片
「熱火環」今年由首次出戰蘭域馬場嘅艾兆禮操刀。(圖片:Getty Images)
響2020及2023年,憑「伊緹占士」同「至勁爆」兩度捧走悉尼盃嘅馬漢雅,今年派出「熱火環」同「安心跑」打衞冕戰,同對上兩次捧盃唔同,今屆身邊冇咗游達榮呢位老友拍住上,得番自己一個擔大旗,令人意外嘅係,佢竟然會搵意大利好手艾兆禮幫手騎大熱門「熱火環」。
原來馬漢雅舊年暑假飛咗去歐洲,識到艾兆禮,嗰陣已經覺得呢位意大利騎師好騎得,去咗香港發展騎功更大躍進,絕對係世界級好手。
呢次並唔係艾兆禮第一次響澳洲出賽,早響10年前就試過騎「傲霸威龍」出戰墨爾本盃,不過悉尼蘭域馬場就真係第一次跑。